**Pretendenta jautājumi:**

1. Ņemot vērā to, ka vairākās darbu apjomu sarakstu pozīcijās ir paredzēti **tikai** demontāžas darbi, lūdzam precizēt, vai arī demontējamie materiāli būs jāutilizē darbuzņēmējam pašu spēkiem.
2. Ja demontējamie materiāli jāutilizē pašu spēkiem, lūdzam precizēt, kurā tāmes pozīcijā ir jāiekļauj utilizācijas izmaksas.
3. Lūdzam precizēt, vai darbuzņēmējam ir jāparedz utilizācija šādiem materiāliem: kontakttīkla balstiem, troses atsaitēm, bandāžām, kontaktvadiem un traversām. Iespējams ir vēl kādi materiāli, kuri ir jāutilizē, bet nav pieminēti uzdotajā jautājumā, lūdzam Pasūtītājam tos precizēt.
4. Lūdzam precizēt, vai darbuzņēmējam, utilizējot būvgružus, Pasūtītājam būs jāiesniedz “*Būvniecības atkritumu pārvadāšanas reģistrācijas karte – pavadzīme*”, kā to paredz 2014.gada 15.aprīļa Ministru kabineta noteikumi Nr.199.
5. Ja darbuzņēmējam demontējamie materiāli būs jānodod Pasūtītājam, lūdzam precizēt, kādi tieši materiāli ir jānodod Pasūtītājam un kāda ir materiālu piegādes vieta (adrese).
6. Darbu apjomu saraksta pozīcijā 2.44 (ELT\_A) ir norādīta mērvienība v.v/km. Lūdzam precizēt, vai tiešām darbu apjomos ir paredzēts demontēt 2280 km garu kailvadu līniju, vai arī darbu apjomu sarakstā ir radusies drukas kļūda un demontējamo kailvadu apjoms ir jāsaprot metros, t.i., v.v/m.
7. Lūdzam precizēt nolikuma pielikuma Nr.6 prasību par to, ka pretendentam piedāvājumam jāpievieno “*informāciju atbilstoši LR Ministru kabineta 2015.gada 30.jūnijā noteikumiem Nr.330 “Noteikumi par Latvijas būvnormatīvu LBN 501-15 "Būvizmaksu noteikšanas kārtība"*”. Precizējam, ka dotie MK noteikumi Nr.330 paredz papildus sniegt informāciju par virsuzdevumiem un peļņu, savukārt darbu apjomu saraksta formā ir paredzēta tikai viena pozīcija – “Tiešās izmaksas kopā”.

Lūdzam Pasūtītājam darbu apjomu sarakstos frāzi “Tiešās izmaksas kopā” aizstāt ar frāzi “Izmaksas kopā”. Šādi tiktu ievēroti 2015.gada 30.jūnija ministru kabineta noteikumu Nr.330 nosacījumi attiecībā uz virsuzdevumiem un peļņu.

1. Darbu apjomu sarakstā ir paredzēts uzrādīt “*Materiālu, grunts apmaiņas un būvgružu transporta izmaksas*” 1% apmērā. Ņemot vērā to, ka darbu apjomu saraksta formā nav atsevišķi izdalītas pozīcijas materiāliem, grunts apmaiņai un būvgružu transporta izmaksām, pretendentam formulu veidā nav iespējams uzrādīt pārbaudāmu 1% izmaksu pozīcijas novērtējumu. Lūdzam Pasūtītājam par kvalifikācijai atbilstošu atzīt darbu apjomu saraktu, kur “*Materiālu, grunts apmaiņas un būvgružu transporta izmaksas*” pozīcijas novērtējumā būs ierakstīts cipars brīvā formā, bez sasaistes ar formulām vai citām izmaksu pozīcijām.

**Iepirkuma komisijas skaidrojumi:**

* 1. Sniedzot atbildi uz Pretendenta pirmo jautājumu, iepirkuma komisija skaidro, ka demontēto materiālu saskaņā ar Darbu daudzuma sarakstu, ko veiks Pasūtītājs (kontakttīkla balsti ar pamatni, kontakttīkls un tā komplektējošie elementi, tajā skaitā troses atsaites, bandāžas, kontaktvadi, traversas), utilizāciju nodrošinās Pasūtītājs, pārējos būvgružus, kas rodas Darbu daudzumu sarakstā minēto darbu izpildē nodrošina Būvuzņēmējs.
	2. Sniedzot atbildi uz Pretendenta otro jautājumu, iepirkuma komisija skaidro, ka Būvuzņēmējam jāiekļauj piedāvājumā materiālu utilizācijas izmaksas, kas veidojas Darbu daudzumu sarakstā paredzēto darbu izpildes gaitā, izņemot demontējamos materiālus pozīcijās, ko nodrošina Pasūtītājs (skatīt atbildi uz pirmo jautājumu).
	3. Sniedzot atbildi uz Pretendenta trešo jautājumu, iepirkuma komisija lūdz skatīt atbildi uz pirmo jautājumu. Papildus ņemt vērā, ka demontējamos apgaismojuma balstus, apgaismojuma barošanas kabeli un gaismekļus ir jānodod Daugavpils pilsētas domes uzņēmumam - Komunālās saimniecības pārvalde. Par minēto materiālu nodošanu tiek sastādīts pieņemšanas – nodošanas akts.
	4. Sniedzot atbildi uz Pretendenta ceturto jautājumu, iepirkuma komisija skaidro, ka darbuzņēmējam, lai utilizēt būvgružus, pašam būs jānoslēdz līgums ar būvgružu utilizāciju nodarbojušos organizāciju un jānodrošina “*Būvniecības atkritumu pārvadāšanas reģistrācijas karti – pavadzīmi*” (attiecas uz materiāliem un būvgružiem, kurus utilizē Būvuzņēmējs).
	5. Sniedzot atbildi uz Pretendenta piekto jautājumu, iepirkuma komisija skaidro, ka demontētie apgaismojuma balsti, gaismekļi, tajā skaitā apgaismojuma barošanas kabelis ir jānogādā līdz 1.Pasažieru ielai 6, Daugavpilī.
	6. Sniedzot atbildi uz Pretendenta sesto jautājumu, iepirkuma komisija skaidro, ka par pareizo darbu apjomu saraksta 2.44.pozīcijā norādīto apjomu jāuzskata 2280 v.v/m.
	7. Sniedzot atbildi uz Pretendenta septīto jautājumu, iepirkuma komisija skaidro, ka darbu apjomu sarakstos frāzes „Tiešās izmaksas kopā” vietā par pareizo uzskatīt formulējumu „Izmaksas kopā”.
	8. Sniedzot atbildi uz Pretendenta astoto jautājumu, iepirkuma komisija skaidro, ka darbu apjomu saraksta pozīcijā „Materiālu, grunts apmaiņas un būvgružu transporta izmaksas” var ierakstīt ciparu brīvā formā.